El Jardí Botànic proposa una gimcana didàctica amb Peppa Pig durant el mes de juliol

## El Jardí Botànic proposa una gimcana didàctica amb Peppa Pig durant el mes de juliol

La Universitat de València inaugura la iniciativa, promoguda per la productora Entertainment One, la qual serà acollida pels jardins botànics de Gijón, Madrid i Còrdova fins la tardor

El Jardí Botànic de la Universitat de València inaugura la proposta d'una gimcana didàctica amb el personatge de Peppa Pig i la seua família aquest estiu. L’activitat, gratuïta amb l'entrada durant el mes de juliol, està promoguda per Entertainment One, la productora de la sèrie de dibuixos animats, i compta amb la col·laboració del Jardí Botànic de Gijón, el Real Jardí Botànic de Madrid (CSIC) i el Real Jardí Botànic de Còrdova (IMGEMA).

L'objectiu d'aquest itinerari familiar divulgatiu i autoguiat amb Peppa Pig és aproximar la biodiversitat al públic infantil d'una forma divertida i, alhora, reivindicar el paper dels jardins botànics com a espais de conservació i d’investigació de la flora.

La responsable del Departament de Cultura i Comunicació del Jardí Botànic de la Universitat de València, Eva Pastor, explica que amb l’itinerari de Peppa Pig “volem reforçar aquest estiu les propostes familiars per a acostar el públic infantil a la natura amb un vessant lúdic, de fet, aquesta iniciativa complementa la nostra escoleta d’estiu que organitza habitualment l’equip del Gabinet de Didàctica”. A més a més, “és una acció que realitzem en xarxa amb altres jardins botànics de referència i, per tant, també donem visibilitat a aquests espais de biodiversitat i ciència a les ciutats”, afegeix.

El Jardí Botànic ha seleccionat sis punts emblemàtics on s’hi podrà trobar a cadascun dels personatges de la família de Peppa Pigg. Les persones interessades a realitzar aquesta gimcana rebran, amb la seua entrada, un quadern on tindran informació sobre la ubicació dels diversos personatges i els reptes que han d'aconseguir. Aquesta llibreta també inclou diverses activitats sobre botànica que les xiquetes i xiquets podran emportar-se a casa.

A més, en acabar la visita, els participants poden comptar les abelles que hi ha amagades en el quadern i enviar la resposta per correu electrònic a l’organització a fi de participar en el sorteig d'un premi, el qual inclou un llibre de les estacions, joguets de fusta de Peppa Pig i la seua família i peluixos elaborats amb material reciclat.

La gimcana amb Peppa Pig s'integra en la programació de divulgació i educació ambiental del Jardí Botànic de la Universitat de València, el qual té una àmplia oferta de cursos, rutes guiades i activitats per a públic infantil i familiar, dissenyat en col·laboració amb el Gabinet de Didàctica.

Arxivat en:
Participació

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar